als_Latn dik_Latn sag_Latn
Largimi i De Biazit ka vënë në lëvizje Federata Shqiptare të Futbollit dhe në krye të kombëtares kuqezi flitet të jetë një trajner me emër të njohur në arenën ndërkombëtare.
Pas Filipo Inzagit me të cilin FSHF-ja është futur në negociata, emri i radhës që ka dalë në skenë është ai i ish-futbollistit legjendar brazilian, Roberto Karlos. Këtë lajm e transmetuar portali i njohur italian “Tuttomercatoweb”.
Situata e Roberto Carlos-it megjithatë është disi e komplikuar pasi para disa ditësh ai ka gjetur akordin për t’u bërë trajneri i një skuadre të re në Australi, Sauth Melburn. Kjo skuadër pret vetëm licencën nga Federata Australiane e Futbollit për të luajtur në kategorinë elitare Liga A.
Gjatë karrierës së tij si trajner, Roberto Carlos ka drejtuar skuadrat e Anzhit, Sivasporit, Akhisar Beledijesporit dhe së fundmi në sezonin 2015-2016 indianët e Delhi Dinamos.
als_Latn als_Latn als_Latn als_Latn